OpenLLM-France/wikimedia huggingface dataset:
# Otto Berchem

Otto Berchem (Milford, Connecticut, EUA) és un artista estatunidenc que actualment viu a Amsterdam.
La seva obra explora com els éssers humans vivim i com ens comuniquem entre nosaltres, interessant-se pels codis socials, les negociacions i les relacions interpersonals.

## Exposicions rellevants

* 9 º Biennal d'Istanbul, Istanbul, 2005
* EV + A, Limerick, 2006
* Triennal d'Art Centemporary, Friedrichshafen, 2008
* More to Love, Casa Asia, Barcelona
* You're not alone, Fundació Joan Miró, Barcelona, 2011.

## Referències

* ↑ Otto Berchem : It's not my fault
* ↑ «Una exposició convida a reflexionar sobre l'estigmatització de la sida a la Fundació Miró». 3cat24.cat, 30-06-2011. [Consulta: 3 juliol 2011].

## Enllaços externs

* Lloc web oficial
# Pabar

Pabar és un riu de l'estat d'Himachal Pradesh a l'Índia, que neix a la vora del llac Charamai, prop del pas de Barenda. Corre en direcció generalment al sud-oest en un ràpid descens a través del que fou l'antic principat de Bashahr i finalment desaigua al riu Tons a 30° 56′ N, 77° 54′ E﻿ / ﻿30.933°N,77.900°E﻿ / 30.933; 77.900 després d'un curs d'uns cent cinquanta kilòmetres.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Paavo Lonkila

Paavo Lonkila (Kiuruvesi, 11 de gener de 1923 - Kiuruvesi, 22 de setembre de 2017) fou un esquiador de fons finlandès que va destacar a la dècada del 1950.

## Carrera esportiva

Especialista en esquí de fons, l'any 1950 formà part de l'equip finlandès que va aconseguir guanyar la medalla de plata en el Campionat del Món d'esquí de fons, disputat a Lake Placid, en la prova de 4x10 quilòmetres relleus.
En els Jocs Olímpics d'Hivern de 1952 realitzats a Oslo (Noruega) aconseguí guanyar la medalla d'or en la prova de relleus 4x10 quilòmetres i la medalla de bronze en la prova de 18 quilòmetres.

## Referències

* ↑ «OS-guldmedaljören Paavo Lonkila död | Sport | svenska.yle.fi».
* ↑ «LINKILA Paavo». International Ski Federation. [Consulta: 23 gener 2020].
* ↑ «Olympedia – Paavo Lonkila». [Consulta: 12 novembre 2023].

## Enllaços externs

* (anglès) www.fis-ski.com - Paavo Lonkila Arxivat 2011-05-26 a Wayback Machine.
# Cova de Feldhof

La Cova de Feldhof o Kleine Feldhofer Grotte (alemany: 'Petita gruta de Feldhofer') és un jaciment arqueològic i paleoantropològic d'Alemanya.

## Ubicació

Es troba a la Vall de Neandertal, un antic congost del riu Düssel (destruït des del 1849 fins al 1940), entre Wuppertal i Düsseldorf, i es feu famosa perquè s'hi va trobar el fòssil anomenat Neandertal 1 el 1856, l'espècimen que donà a conéixer l'humà de Neandertal.
És una petita cova dins del grup de nou coves que hi ha a la vall. La Cova de Feldhof n'és al vessant sud. El nom de la cova es deu a la proximitat a una àmplia granja de Feldhof.
En paraules de Charles Lyell:
Em referisc al crani trobat al 1857.
Totes les restes tretes de la cova per a buidar-la es llençaren en algun lloc de la vall que servia com a femer miner de la zona (no sols de la cova), la localització de la qual es va perdre, i només es van conservar els ossos de Neanderthal 1, i el jaciment no va poder ser ben datat.

## Noves excavacions

Al 1997, però, Schmitz i l'arqueòleg Jürgen Thissen buscaren i van trobar la localització d'aquest femer. Hi aparegueren restes de fauna i flora, més ossos humans, i estris micoquians i gravetians, la qual cosa implicava la presència de neandertals, i d'Homo sapiens, per això calia anar amb compte amb la classificació dels nous fòssils. Part de les restes d'aquest dipòsit corresponien a la Cova de Feldhof gràcies a uns fragments que corresponien a Neanderthal 1.
En el 2000, es feren noves excavacions a la zona.

## Datació

Gràcies a les restes de fauna i flora i d'indústria lítica, i a la datació per radiocarboni, el context del jaciment i de Neandertal 1 es va datar, en el 2002, del plistocé superior, en concret, té uns 40.000 anys d'antiguitat.

## Història del jaciment

La vall era un lloc d'interés per a la construcció, i durant l'explotació de la zona aparegueren unes restes fòssils que hui es coneixen com a Neandertal 1, atribuïdes al principi pels treballadors de la zona a restes d'ós. La cova fou destruïda i oblidada l'any 1900.

## Referències

* ↑ The antiquity of Man, capítol 5, Charles Lyell.
* ↑ Referint-se al crani de Neandertal 1, la primera i potser més significativa peça del seu esquelet. El descobriren al 1856, però no s'anuncià ni descrigué la troballa oficialment fins al 1857 en una cova situada a la Vall Düssel, a prop de Dusseldorf, anomenada Neanderthal. El lloc és un profund i estret barranc al nord-est de la zona de les coves de Lieja. El lloc del descobriment d'Engis 1 tractat en l'últim capítol, i a prop de Hochdal, entre Dusseldorf i Elberfeld. La cova és al penya-segat sud, o estrep dret del sinuós barranc.
# Palencia de Negrilla

Palencia de Negrilla és un municipi de la província de Salamanca a la comunitat autònoma de Castella i Lleó. Limita al Nord amb Topas i Torreperales (Negrilla de Palencia), a l'Est amb Tardáguila i Negrilla de Palencia, al Sud amb Castellanos de Villiquera i a l'Oest amb Valdunciel.

## Demografia

Evolució demogràfica :
| 1991 | 1996 | 2001 | 2004 |
| 211 | 216 | 184 | 181 |

## Enllaços externs

* Enllaç a Wikisalamanca Arxivat 2007-09-15 a Wayback Machine.
# Palemonins

Els palemonins (Palaemoninae) són una subfamília de crustacis decàpodes de l'infraordre Caridea sinònim de Palaemonidae segons WoRMS.

## Sistemàtica

Segons el llistat de la ITIS, està formada per 9 gèneres:
* Brachycarpus Bate, 1888
* Exopalaemon Holthuis, 1950
* Leander E. Desmarest, 1849
* Leptocarpus Holthuis, 1950
* Macrobrachium Bate, 1868
* Nematopalaemon Holthius, 1950
* Palaemon Weber, 1795 (incloent-hi Palaemonetes Heller, 1869)
* Urocaridella Borradaile, 1915
A la Mediterrània occidental, les espècies més comunes de palemònids pertanyen a la subfamília dels palemonins:
* Palaemon serratus, d'uns 10 cm de llarg i que en alguns llocs és de gran interès comercial. S'alimenta d'algues i petits crustacis i mol·luscs.
* Palaemon elegans, més abundant que l'anterior però més petita.
* Palaemonetes varians, d'hàbitat marí.
* Palaemonetes zariquieyi, prefereix les aigües salobres de les llacunes del litoral mediterrani o de zones com el Delta de l'Ebre.

## Referències

* ↑ «WoRMS - World Register of Marine Species - Palaemoninae Rafinesque, 1815». [Consulta: 28 setembre 2021].
* ↑ ITIS: Palaemoninae
* ↑ Història Natural dels Països Catalans. Enciclopèdia Catalana. Vol 9, "Artròpodes I", pp. 346-347.
* Wikispecies
* NCBI: Palaemonidae
# Corsies

Corsies (en llatí Corsiae, en grec antic Κορσιαί) era una ciutat de Beòcia, un port situat al golf de Corint que menciona Escílax de Carianda.
Per Plini el Vell se sap que hi havia una altra ciutat amb aquest nom o un de molt semblant, Corseia, (Κορσεία), vora la ciutat de Cirtone.

## Referències

* ↑ Smith, William (ed.). «2. Corseia». Dictionary of Greek and Roman Geography (1854). [Consulta: 6 gener 2021].
# Cuiabá

Cuiabá és la capital de l'estat brasiler de Mato Grosso. El seu nom té origen de la paraula indígena "ikuiapá", que significa lloc de l'arc i fletxa (ikuia: arc i fletxa; pá: lloc).
La ciutat va ser fundada l'1 de gener de 1727 per Rodrigo César de Menezes, capità general de la Capitania de São Paulo.

## Economia

L'economia de Cuiabá, avui una important ciutat en l'interior de Brasil, és centralitzada en el comerç i la indústria. El comerç està constituït principalment pel sector alimentós, tèxtil i electrodomèstics. El sector industrial està basat en l'agroindústria. Amb un districte industrial disposa de la infraestructura necessària, així com en l'àrea d'energia i transports, la capital ve atraient empreses de diverses regions del país.
Actualment, el turisme es presenta com una alternativa econòmica. La regió de la Chapada dos Guimarães està situada 60 km de la ciutat.
# Partit Liberal (Japó, 1950)

El Partit Liberal (自由党, Jiyutō) fou un partit polític japonés actiu des de 1950 fins a 1955. El seu lider i fundador va ser el Primer Ministre del Japó Shigeru Yoshida. El partit va ser el resultat de la unió del Partit Democràtic Liberal i una facció del Partit Democràtic. El 1955 el partit es va dissoldre per donar pas a un nou partit que funciona fins a l'actualitat: el Partit Liberal Democràtic, també presidit per Yoshida.
# Cyprinodon labiosus

Cyprinodon labiosus és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 7 cm de longitud total.

## Distribució geogràfica

Es troba a Nord-amèrica: Mèxic.

## Referències

* ↑ BioLib (anglès) i (txec)
* 1 2 «Cyprinodon labiosus» (en anglès). FishBase. Froese, Rainer; Pauly, Daniel (editors).
# Cyprinodon eximius

Cyprinodon eximius és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 4,5 cm de longitud total.

## Distribució geogràfica

Es troba a Nord-amèrica: Mèxic i Estats Units.

## Referències

* 1 2 «Cyprinodon eximius» (en anglès). FishBase. Froese, Rainer; Pauly, Daniel (editors).
# Cristina Alberdi Alonso

Cristina Alberdi Alonso (Los Rosales, 22 de febrer de 1946 - Madrid, 27 de juny de 2024) fou una política i advocada andalusa que fou Ministra d'Assumptes Socials de l'últim govern presidit per Felipe González.

## Biografia

Va néixer el 22 de febrer de 1946 al caseriu de Los Rosales, situat al municipi de Sevilla. Va estudiar dret a la Universitat de Madrid i es dedicà a l'advocacia al Col·legi d'Advocats de Madrid, esdevenint vocal del Consell General del Poder Judicial entre 1985 i 1990.

## Activitat política

Membre del Partit Socialista Obrer Espanyol des de l'any 1995, l'any 1993 fou nomenada Ministra d'Assumptes Socials en l'últim govern presidit per Felipe González, càrrec que va desenvolupar fins al final de la legislatura.
En les eleccions generals de 1996 fou escollida diputada al Congrés per la província de Màlaga, en les eleccions de 2000 fou reelegida en aquest cas per la circumscripció de Madrid. Expresidenta de la Federació Socialista de Madrid, l'any 2003 va abandonar el PSOE per la seva oposició a la signatura del Pacte del Tinell entre el PSC i ERC per governar la Generalitat de Catalunya, i sense abandonar el seu escó al Congrés passà al Grup Mixt.
Havia estat presidenta del Consell Assessor de l'Observatori contra la Violència de Gènere de la Comunitat de Madrid, nomenada personalment per Esperanza Aguirre i s'havia mostrat contrària a l'Estatut d'Autonomia de Catalunya de 2006 i a la negociació amb ETA, adoptant unes posicions polítiques pròximes a les del Partit Popular.

## Referències

* ↑ «Cristina Alberdi Alonso - VII Legislatura - Congreso de los Diputados». [Consulta: 2 gener 2021].
* ↑ Aguirre nombra a Cristina Alberdi presidenta del Consejo contra la Violencia de Genero

## Enllaços externs

* (castellà) Informació de Cristina Alberdi al Congrés dels Diputats
# Cristina (desambiguació)

«Cristina» té aquests significats:
* Onomàstica i biografies: Cristina (nom).
** Santoral: vegeu Santa Cristina
* Geografia
** Cristina municipi de província de Badajoz.
** Isla Cristina municipi de província de Huelva
Vegeu també Maria Cristina (desambiguació) i Santa Cristina
Viccionari
# Cristina (pel·lícula)

Cristina és una pel·lícula espanyola dirigida en 1959 pel director català Josep Maria Argemí i Fontanet, autor també del guió i productor, amb música de Xavier Monsalvatge i protagonitzada per un actor de moda, Enric Guitart.

## Sinopsi

Prenent com a base el mite de Pigmalió, tracta de la història d'un advocat que s'aposta que pot transformar una noia vulgar en una noia refinada i que pot triomfar en la societat.

## Referències

* ↑ Cristina a Enciclopedia del Cine Español

## Enllaços externs

* Cristina a la Filmoteca de Catalunya
* trailer de Cristina a Youtube
# Cristilabrum grossum

Cristilabrum grossum és una espècie de gastròpode eupulmonat terrestre de la família Camaenidae.

## Distribució geogràfica

És un endemisme d'Austràlia.

## Referències

* ↑ uBio (anglès)
* ↑ Encyclopedia of Life (anglès)
* ↑ Ponder, W.F.; Slack-Smith, S. (1996). "Cristilabrum grossum." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 18 abril 2023]

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.

## Enllaços externs

* BioLib (anglès)
# Partit del Progrés Democràtic

El Partit del Progrés Democràtic (serbi Партија демократског прогреса РС, Partija Demokratskog Progresa RS) és un partit polític serbi de Bòsnia i Hercegovina. Fou fundat el 1999 i és membre observador del Partit Popular Europeu i de la Unió Internacional Demòcrata.
A les eleccions generals de Bòsnia i Hercegovina de 2002, el partit va obtenir el 4,6% dels vots i 2 dels 42 escons a la Cambra de Representants de Bòsnia i Hercegovina i 9 de 83 a l'Assemblea Nacional de la República Sèrbia. A les eleccions generals de Bòsnia i Hercegovina de 2006, el partit va obtenir el 5,08% dels vots i 1 dels 42 escons a la Cambra de Representants de Bòsnia i Hercegovina i 8 de 83 a l'Assemblea Nacional de la República Sèrbia.

## Enllaços externs

* Web oficial Arxivat 2012-01-18 a Wayback Machine.
# Filotes d'Amfissa

Filotes (en grec antic: Φιλώτας, llatí: Philotas) fou un metge grec nascut a Amfissa (Lòcrida) cap a la meitat del segle i aC. Va estudiar a la ciutat egípcia d'Alexandria i era en aquesta ciutat quan també hi era Marc Antoni, on va ser testimoni de les seves extravagàncies.
Es va fer amic de Marc Antoni Antil, el fill de Marc Antoni, amb qui de vegades sopava. Plutarc narra una anècdota sobre el noi: Antil havia fet amistat amb Filotes d'Amfissa, i un dia que sopaven junts, divertit per una frase filosòfica que va dir, el va compensar regalant-li la vaixella, que era de plata.
Era probablement el mateix metge del que Apuleu Cels i Asclepíades Farmació en van preservar diverses fórmules, i és citat també per Galè.

## Referències

* 1 2 Philotas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 330
* ↑ Plutarc, Vides paral·leles: Antoni, 28
# Tal Nitzán

Tal Nitzán (en hebreu: טל ניצן) (nascuda a Jaffa) és una poeta, escriptora, editora i traductora israeliana.

## Biografia

Tal Nitzán va néixer a Jaffa i ha viscut a Bogotà, Buenos Aires i Nova York. Ara viu a Tel-Aviv. És llicenciada en estudis Hispano-americans i Història de l'art, i té un màster en literatura, de la Universitat Hebrea de Jerusalem.

## Bibliografia parcial

Nitzán ha publicat sis poemaris i una novel·la.
* Domèstica (2002) va ser guardonat amb el Premi del Ministeri de Cultura per a primer poemari.
* Una tarda ordinària (2006) va rebre el premi de l'associació d'editors.
* Cafè Soleil Bleu (2007).
* La primera a oblidar (2009) va rebre el premi de l'associació d'artistes i escriptors per a obres presentades anònimament.
* El mateix núvol dues vegades (2012) va rebre el Premi de Poesia de la Universitat Hebrea.
* Al pati intern (Hebreu-Inglés) va ser publicat el 2015.
Els seus poemes s'han traduït a més de 20 idiomes. Recopilacions de la seva poesia s'han publicat en anglès, italià, francès, lituà, portuguès, alemany i espanyol: El tercer nen (Edicions Pen Press).
Tal Nitzán ha editat l'antologia Amb cisell de ferro, poesia hebrea de protesta, traduïda i publicada en anglès (SUNY, 2009), i en francès (En Rajar, 2013).
La seva primera novel·la, Cada i tot nen, es va publicar el 2015.

### Traducció literària

Amb més de 80 obres traduïdes, Tal Nitzán és la més gran traductora de literatura hispana a l'hebreu. A més d'una adaptació del Quixot per a lectors juvenils i dues antologies de poesia llatinoamericana, entre els quals ha traduït a l'hebreu consten Cervantes, Neruda, García Lorca, Paz, Borges, Vallejo, Pizarnik, Cortázar, García Márquez, Delibes i Bolaño. Per aquesta labtasca ha rebut guardons com el Premi Creativitat en Traducció en dues ocasions, el Premi Tchernichovsky per a traductors excel·lents i una Medalla d'Honra del President de Xile per les seves traduccions de Pablo Neruda.

## Premis

Nitzán Va obtenir diversos premis literaris, entre els quals el Premi per a poetes principiants, el Premi del Primer Ministre per a escriptors, el Premi per a dones escriptores.

## Referències

* ↑ «POETRY DOESN'T HAVE TO WIN: AN INTERVIEW WITH TAL NITZÁN» (en anglès). Restless Books, 18-06-2014. [Consulta: 24 novembre 2017].
* ↑ «Intimacy and politics: An interview with Tal Nitzán» (en anglès). Poetry International, 15-07-2011. Arxivat de l'original el 2016-02-04. [Consulta: 24 novembre 2017].

## Enllaços externs

* Pàgina web de Tal Nitzán
* Poemes en espanyol
# Tordesillas

Tordesillas és un municipi de la província de Valladolid, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 7548 | 7946 | 8045 | 8218 |

## Història

Tordesillas és coneguda per ser la localitat on Joana I de Castella (Joana la Boja) fou tancada durant 46 anys pel seu fill Carles I: entre els anys 1509 i 1555. Tant el seu cadàver com prèviament el fèretre del seu difunt espòs, Felip I de Castella (el Bell), foren temporalment instal·lats a l'Església del Real Convento de Santa Clara fins als anys 1574 i 1525 respectivament, quan foren traslladats a Granada.
També pel Tractat internacional que s'hi va signar el 1494 entre el Regne de Portugal i els Regnes de les Espanyes (Ferran el Catòlic per Aragó i Isabel la Catòlica per Castella), per tal de donar legalitat a l'ocupació dels territoris que anaven explorant i descobrint.

## Costums

Una de les celebracions més conegudes del municipi és la del Torneig del Toro de la Vega, que des del 2005 ha provocat manifestacions de protesta per part del Partit Antitaurí Contra el Maltractament Animal.

## Referències

* ↑ «Juana I de Castilla - Personajes históricos - tordesillas.net». [Consulta: 12 agost 2019].
# Vyšná Myšľa

Vyšná Myšľa és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1270.
# Dragon Hill, la colina del dragón

Dragon Hill, la colina del dragón és una pel·lícula espanyola de dibuixos animats estrenada en 2002 produïda i escrita per Antonio Zurera dirigida per Ángel Izquierdo en 2002. Va guanyar el Premi Goya a la millor pel·lícula d'animació.

## Sinopsi

Història d'un món meravellós on viuen tots els dracs, una regió que està protegida per quatre portes (foc, aigua, terra i aire) i vigilada per Ethelberg. Aquest és a més un món on arriba gent procedent altres èpoques i llocs per diferents raons. Aquesta pel·lícula va tenir dues seqüeles, El cubo mágico en 2006 i El corazón de roble en 2012.

## Premis

| Categoria | Resultat |
| Millor pel·lícula d'animació | Guanyadora |
| Millor cançó original | Nominada |

## Referències

* ↑ ´Dragon Hill´ clausura el ciclo de los Goya, Diario de Córdoba, 15 de juliol de 2004
* ↑ Dragon Hill, la colina del dragón, a Fotogramas
* ↑ Dragon Hill, la colina del dragón, Al web dels Premis Goya

## Enllaços externs

* a cineiberico.com Dragon Hill, la colina del dragón
* Dragon Hill, la colina del dragón a Youtube
# Jordan

«Jordan» té aquests significats:
* Toponímia:
** Jordan (Minnesota)
** Jordan (Montana)
** Jordan (Nova York)
** Jordan Road-Canyon Creek, concentració de població designada pel cens dels Estats Units a l'estat de Washington
** South Jordan, població dels Estats Units a l'estat de Utah
** West Jordan, població dels Estats Units a l'estat de Utah
* Biografies:
** Prenom:
*** Jordan Raditxkov (Sofia, 1929 - 2004), novel·lista i dramaturg búlgar
*** Elijah Jordan Wood (Cedar Rapids, Iowa, 1981), actor estatunidenc
*** Emily Jordan Osment (Los Angeles, Califòrnia, 1992), actriu i cantant estatunidenca
*** Jason Jordan Siegel (1980, Los Angeles, Califòrnia), actor estatunidenc
** Cognom:
*** Camille Jordan (Lió, França, 1838 - París, 1922), matemàtic francès.
*** David Starr Jordan (Gainesville, Nova York, 1851 - Stanford, Califòrnia, 1931), naturalista ictiòleg estatunidenc
*** Esteban Jordán (c, 1530 - Valladolid, 1598), escultor val·lisoletà
*** Jaime Jordán de Urríes Fernández (Oviedo, 1977), futbolista asturià
*** Jesús Glaría Jordán (1942 – 1978), futbolista espanyol que jugà de centrecampista
*** Joe Jordan (1951, Carluke), futbolista escocès dels anys 1970-80
*** Lee Jordan, personatge fictici en la saga de llibres Harry Potter de J K Rowling
*** Michael Jordan (Nova York, Estats Units, 1963), jugador de bàsquet estatunidenc
*** Neil Jordan (1950), director de cinema i escriptor irlandès
*** Pero Jordán d'Arenós (? - 1325), cavaller del llinatge valencià dels Arenós
*** Robert Jordan (Charleston, 1948 - 2007), novel·lista estatunidenc
*** Wilhelm Jordan (Ellwangen, 1842 - Hannover, 1899), geodesista alemany
* Miscel·lània:
** Eliminació de Gauss-Jordan
** Jordan Grand Prix, constructor de Fórmula 1 que va fer el seu debut la temporada 1991
** Regla de Jordan, descriu la relació inversa existent entre la temperatura de l'aigua i les característiques merístiques
** Teorema de Jordan-Hölder
# Peru

«Peru» té aquests significats:
* Peru (Illinois)
* Peru (Indiana)
* Peru (Kansas)
* Peru (Maine)
* Peru (Massachusetts)
* Peru (Nebraska)
* Peru (Nova York)
* Peru (Vermont)
* East Peru, població dels Estats Units a l'estat d'Iowa.
# Margarida II

Margarida II és el nom dels següents personatges:
* Margarida II de Dinamarca (Copenhaguen, 1940), aristòcrata danesa, reina de Dinamarca i cap d'Estat del país escandinau des del 1972
* Margarida II de Flandes (~1202 -1280), comtessa de Flandes i d'Hainaut
* Margarida II d'Hainaut (1311 - Valenciennes, 1355), comtessa d'Hainaut (1345 -55), comtessa d'Holanda i de Zelanda
# Maribel y la extraña familia (pel·lícula)

Maribel y la extraña familia és una pel·lícula espanyola de 1960 dirigida per José María Forqué basant-se en l'obra de teatre del mateix títol de Miguel Mihura i protagonitzada per l'actriu mexicana Silvia Pinal, Adolfo Marsillach i Julia Caba Alba. Els decorats foren dissenyats per Enrique Alarcón.

## Sinopsi

Marcelino, un petit empresari xocolater de províncies, tímid i solter, es promet amb Maribel, a la que ha conegut a una barra americana. Quan la porta a casa seva per presentar-la a la seva tieta, la noia es veurà embolicada en els secrets i curiositats de la família del seu futur marit.

## Repartiment

* Silvia Pinal - Maribel
* Adolfo Marsillach - Marcelino
* Julia Caba Alba - Tía Paula
* Guadalupe Muñoz Sampedro - Donya Matilde
* Trini Alonso - Rufi
* Carmen Lozano - Pili
* Gracita Morales - Niní
* José Orjas - Fermín
* Erasmo Pascual - Don José
* Dolores Bremón - Doña Rosita
* Antonio Queipo - Doctor Roldán
* Pilar Muñoz - Claudia
* Alicia Hermida - Flora
* Pilar Gómez Ferrer - Petra
* Julia Pachelo - Pepa
* Enrique Echevarría - Don Fernando
* Maritsenka Domowslaski
* María Sánchez Aroca - Donya Vicenta
* Esther Rambal - Noia taller
* Pepita Otero - Cambrera
* Encarna Paso - Dona espectacular

## Premis
### Medalles del Cercle d'Escriptors Cinematogràfics

| Any | Categoria | Pel·lícules |
| 1960 | Millor actriu secundària | Julia Caba Alba |

## Referències

* ↑ Bentley p.166
* ↑ «Premios del CEC a la producción española de 1960». CEC. Arxivat de l'original el 2016-01-24. [Consulta: 8 gener 2016].

## Bibliografia

* Bentley, Bernard. A Companion to Spanish Cinema. Boydell & Brewer, 2008.